АҞӘА, лаҵара 4 - Sputnik. Флорида аҳаирплан атәараан ашьҭыԥраара-тәарҭатә цәаҳәа иахысны аӡы ихтәалеит ҳәа аанацҳауеит РИА Новости.
"Акоммерциатә ҳаирплан аӡы ихтәалеит. Иҭаз аӡәгьы акгьы имыхьит", - аарыцҳауеит адырраҭараҿы.
Ақалақь ашериф Twitter аҿы ианиҵеит аӡы ихтәалаз Boeing 737 афотосахьа. Аҭыԥантәи ателеканал WJXT иӡырнагеит афотосахьа – апассаџьырцәа аҳаирплан амҵәыжәҩаҿ иқәгыланы.
Аамҭақәак рышьҭахь ашериф иофис иаанацҳаит 21-ҩык ахәышәтәырҭахь ишнагаз.
"Аӡәгьы ааха имам", - ҳәа аанацҳауеит аусбарҭа.
Аҳаирплан Boeing 737 Гуантанамонтәи ишьҭыԥраауаз аборт иҭан 143-ҩык апассаџьырцәеи быжьҩык аекипаж алахәылацәеи. Алаинер аилахәыра Miami Air иатәуп. Иара Кубантәи Флоридаҟа иԥыруан.
Аилахәыра Boeing адырра ҟанаҵеит аҳаирплан азы аинформациа аизгара ишаҿу.